Diari Oficial de la Generalitat Valenciana


Sumari del DOGV 5683, del 18-01-2008 (2007/15272)

Informació pública de l'alternativa tècnica de l'inici del procediment de concurs per al desenvolupament i execució del programa d'actuació integrada, per mitjà de gestió indirecta, de la unitat d'execució número 5 del Pla General d'Ordenació Urbana de Genovés.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5683

Data del DOGV
:   18-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15396


Data del document
:   21-12-2007

Organisme emissor
:   Boix Estructures i Inversions, SL

Tipus de document
:   Informació Pública

Descriptors 

:   * Genovés, el
    * empresa privada
    * pla d'urbanisme

Informació pública de l'alternativa tècnica de l'inici del procediment de concurs per al desenvolupament i execució del programa d'actuació integrada, per mitjà de gestió indirecta, de la unitat d'execució número 5 del Pla General d'Ordenació Urbana de Genovés. [2007/15168]  
En compliment del que hi ha establert a l'article 134.4 de la Llei 16/2005, de 30 de desembre, de la Generalitat, Urbanística Valenciana (LUV), en relació amb l'article 292 del Reglament d'Ordenació i Gestió Territorial i Urbanística (ROGTU), té lloc l'inici del procediment de concurs per al desenvolupament i execució del programa d'actuació integrada, per mitjà de gestió indirecta, de la unitat d'execució número 5 del sòl urbà definit pel Pla General d'Ordenació Urbana de Genovés.  
Les bases generals reguladores dels procediments de programes d'actuació integrada mitjançant la gestió indirecta de l'Ajuntament de Genovés varen ser aprovades en sessió plenària de 9 de novembre de 2006 i publicades en el Butlletí Oficial de la Província de València número 296, de 13 de desembre de 2006, havent estat aprovat l'inici del procediment de concurs i les bases particulars que regiran en el concurs per a la selecció de l'agent urbanitzador programa d'actuació integrada, per mitjà de gestió indirecta, de la unitat d'execució número 5 del Pla General de Genovés, estant publicats en el Diari Oficial de la Comunitat Valenciana número 5616, de 10 d'octubre de 2007, i número 5626, de 30 d'octubre de 2007, enviat al Diario Oficial de la Unión Europea número 2007/S 613-618963, del dia 28 de setembre de 2007, resultant publicat el 2 d'octubre de 2007.  
La mercantil Boix Estructures i Inversions, SL, codi d'identificació fiscal A35048534 i domicili social al carrer d'Ausiàs March, número 32, Genovés (València), s'ha iniciat la informació pública de la seua proposta de programa per al desenvolupament de la unitat d'execució número 5 del Pla General d'Ordenació Urbana de Genovés amb la protocol·lització del document de l'alternativa tècnica de programa consistent en projecte d'urbanització de la unitat d'execució número 5 i estudi de detall de l'illa que la SJL-ZV 11 de la unitat d'execució número 5 de Genovés.  
Els instruments es troben protocol·litzats en la notaria de Francisco Javier Martinez Laburta, ubicada a la localitat de Xàtiva, plaça de la Bassa, número 7, baix. Així mateix, consta un exemplar de la citada documentació depositat en l'Ajuntament de Genovés.  
Es fa constar, en aplicació de l'article 134 de la Llei Urbanística Valenciana, que durant el termini d'un mes, comptador des de la publicació de l'anunci en el Diari Oficial de la Comunitat Valenciana, qualsevol persona podrà comparèixer, en horari d'atenció al públic, bé en la notaria de Francisco Javier Martínez Laburta, bé en l'Ajuntament de Genovés per obtindre informació, pels procediments legals, referent als documents objecte d'exposició pública i presentar al·legacions. Les citades al·legacions   
podran presentar-se indistintament en la notaria de referència en horari de 13.00 a 13.30 hores, o bé en l'Ajuntament de Genovés, en horari administratiu obert al públic.  
El present anunci es publicarà a l'efecte del que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, per als titulars no identificats, per aquells que el domicili és desconegut, per als titulars que no es troben en la base de dades de la relació emesa pels organismes oficials i per a aquells que intentada la notificació, esta no ha sigut possible.  
Genovés, 21 de desembre de 2007.- L'apoderat de la mercantil Boix Estructures i Inversions, SL: Ricardo Cardona Llopis.